****

REPUBLIKA HRVATSKA

PRIMORSKO-GORANSKA ŽUPANIJA

bezimena **GRAD DELNICE**

**GRADONAČELNICA**

**KLASA: 320-03/18-01/01**

URBROJ: 2170-6-40-4-22-11

Delnice, 27. travnja 2022.

Na temelju članka 29. Zakona o poljoprivrednom zemljištu (NN 20/18, 115/18 i 98/19) i članka 60. Statuta Grada Delnica (Službene novine Grada Delnica br. 2/21), gradonačelnica Grada Delnica dana 27. travnja 2022.g.donosi

**ZAKLJUČAK**

**o utvrđivanju i upućivanju na** **Javni uvid prijedloga Izmjene i dopune Programa raspolaganja poljoprivrednim zemljištem u vlasništvu Republike Hrvatske na području Grada Delnica**

I.

Utvrđuje se i upućuje na Javni uvid prijedlog Izmjene i dopune Programa raspolaganja poljoprivrednim zemljištem u vlasništvu Republike Hrvatske na području Grada Delnica (u daljnjem tekstu: prijedlog Izmjene i dopune Programa).

II.

Uvid u prijedlogIzmjene i dopune Programa raspolaganja može se izvršiti od 28. travnja 2022.g. do zaključno 13. svibnja 2022.g., radnim danom od 9,00 do 14,00 sati u sjedištu Grada Delnica, Delnice, Trg 138. brigade HV 4, Velika vijećnica. Uvid u Program raspolaganja u vrijeme Javnog uvida moguć je i na službenoj web stranici Grada Delnica [www.delnice.hr](http://www.delnice.hr)

III.

Rok za dostavu pisanih očitovanja, mišljenja, prijedloga i primjedbi na prijedlog Izmjene i dopune Programa raspolaganja poljoprivrednim zemljištem Grada Delnica je do zaključno **13. svibnja 2022. godine** na adresu Grad Delnice, 51300 Delnice, Trg 138. brigade HV 4 ili na e-mail adresu: [pisarnica@delnice.hr](mailto:pisarnica@delnice.hr).

Prijedlozi i primjedbe koji nisu dostavljeni u roku i/ili nisu čitko napisani u knjizi primjedbi, neće se uzeti u obzir u pripremi izvješća o javnom uvidu.

IV.

Sve prijedloge i primjedbe koje su sudionici u Javnom uvidu dali u roku i na način određen zakonom, obraditi će nositelj izrade i o tome pripremiti Izvješće o javnom uvidu.

V.

Gradonačelnica će razmotriti Izvješće, utvrditi konačan prijedlog Izmjena i dopunaPrograma te isti dostaviti Gradskom vijeću na usvajanje.

VI.

Ovaj Zaključak stupa na snagu danom donošenja kada se objavljuje na Oglasnoj ploči i na službenim web stranicama Grada Delnica.

**Gradonačelnica:**

Katarina Mihelčić, dipl. ing.agr.